**Disgrifiad Swydd: Swyddog Ymchwil Pysgodfeydd – Dadansoddwr Data**

|  |  |
| --- | --- |
| **Cyfadran:** | Y Gyfadran Gwyddoniaeth a Pheirianneg |
| **Adran/Pwnc:** | Adran y Biowyddorau |
| **Cyflog:** | *Gradd 8: £38,205 i £44,263 y flwyddyn* |
| **Oriau gwaith:** | **Amser llawn** |
| **Nifer y swyddi:** | ***1*** |
| **Contract:** | **Swydd am gyfnod penodol o 12 mis yw hon** |
| **Lleoliad:** | **Lleolir y swydd hon ar Gampws Parc Singleton/Gampws y Bae** |

|  |  |
| --- | --- |
| **Prif Ddiben y Swydd** | Bydd deiliad y swydd yn arwain y gwaith o ddadansoddi data o dros 80 o dderbynyddion goddefol graddfa fain, a gaiff eu defnyddio o gwmpas mewnlifoedd dŵr oeri ar gyfer gorsaf bŵer niwclear Hinkley Point C, i olrhain a modelu symudiadau eogiaid yr Iwerydd a gwangod yng nghyffiniau agos y mewnlifoedd ac asesu effeithiolrwydd dyfeisiau ataliol acwstig amledd uchel newydd ar gyfer gwangod.  Gan weithio gyda'r tîm olrhain pysgod, bydd deiliad y swydd yn llunio adroddiadau a phapurau a adolygir gan gymheiriaid ac allbynnau cyhoeddedig eraill yn seiliedig ar yr ymchwil. Bydd cyfle gan ddeiliad y swydd hefyd i gymryd rhan mewn gwaith maes, gan gynnwys gweithrediadau tagio, ac wrth ddylunio arbrofion a threialon o ddyfeisiau ataliol amledd isel a foltedd isel. Hyd cychwynnol y swydd hon yw 12 mis, gyda'r posibilrwydd o estyniad os bydd rhagor o gyllid yn cael ei sicrhau.   1. Arwain wrth ddylunio a chynnal dadansoddiad data gofodol, a chymryd rhan yn y gwaith hwn, yn enwedig o ran data a gesglir o gwmpas gorsaf bŵer niwclear Hinkley Point C ond heb fod yn gyfyngedig i’r ardal hon. 2. Gweithio gyda phartneriaid y prosiect a'r holl randdeiliaid perthnasol, cyfleu canfyddiadau datblygu ac ymchwil a chyfrannu at argymhellion yn seiliedig ar yr ymchwil. 3. Paratoi adroddiadau'r prosiect a phapurau a adolygir gan gymheiriaid yn seiliedig ar yr ymchwil. 4. Mentora a chefnogi aelodau o'r tîm ymchwil a darparu hyfforddiant mewn dadansoddi data yn ôl yr angen. 5. Cyfrannu'n rhagweithiol at ddatblygu ceisiadau am gyllid yn y dyfodol ac arwain y gwaith hwn. |
|  | 1. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi a dadansoddi data a chyflwyno canlyniadau gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 2. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi. Disgwylir i'r ymgeisydd llwyddiannus ysgrifennu a chyhoeddi papurau ymchwil, yn enwedig y rhai hynny sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, a hynny'n rhan arferol o'i rôl. 3. Dangos hunangymhelliant, a defnyddio eich menter eich hun er mwyn dod o hyd i ffyrdd addas o fynd i'r afael â heriau a gofyn am arweiniad yn ôl yr angen. 4. Bod yn greadigol i ddadansoddi a dehongli data ymchwil a llunio casgliadau ar sail y canlyniadau. 5. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a’r tu hwnt, megis ym myd diwydiant/masnach ac yn y byd academaidd. 6. Cyfrannu'n rhagweithiol at ddatblygu ceisiadau am gyllid allanol i gefnogi ei waith ei hun, gwaith pobl eraill a'r Gyfadran a'r sefydliad yn gyffredinol. Disgwylir i'r ymgeisydd llwyddiannus, fel rhan arferol o'i waith, fynd ati'n weithredol i ysgrifennu neu gyfrannu at ysgrifennu ceisiadau o'r fath. 7. Cyfrannu at faterion trefniadol y Gyfadran er mwyn ei helpu i weithredu’n hwylus ac i helpu i gynyddu ei broffil ymchwil allanol. 8. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu’r byd academaidd. 9. Gweithredu fel cynrychiolydd neu aelod o bwyllgorau pan fo angen gan ddefnyddio'r cyfle i ehangu eich profiad proffesiynol. 10. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau perfformiad, a chymryd rhan mewn digwyddiadau hyfforddiant. 11. Cynnal a gwella cysylltiadau â'r sefydliadau proffesiynol a chyrff perthynol eraill. 12. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys sicrhau bod cofnodion llyfrau log y prosiect yn cael eu hanfon at y Brifysgol/Prif Ymchwilydd ar ôl i'r gwaith gael ei gwblhau |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cynnal rôl a holl weithgareddau'r swydd yn unol â pholisïau diogelwch, iechyd a chynaliadwyedd a systemau rheoli, er mwyn lleihau'r risgiau a'r effeithiau sy'n deillio o weithgarwch y swydd. 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 4. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt. |
| **Manyleb Person** | **Meini Prawf Hanfodol:**   1. PhD yn y Biowyddorau neu feysydd cysylltiedig neu brofiad ymchwil cyfwerth. 2. Profiad o fodelu ystadegol. 3. Tystiolaeth o'r gallu i ddefnyddio meddalwedd ar gyfer dadansoddi gwyddonol (yn enwedig R neu Python). 4. Gallu cyfrannu syniadau ar gyfer prosiectau ymchwil newydd a chynhyrchu incwm ymchwil. 5. Sgiliau cyfathrebu rhagorol. 6. Tystiolaeth o gyfranogiad gweithredol, rôl bersonol a chyfraniad at ysgrifennu a chyhoeddi papurau ymchwil, yn enwedig ar gyfer cyfnodolion a adolygir. 7. Tystiolaeth o'r gallu i gynllunio gwaith ymchwil ac ysgrifennu neu gyfrannu at ysgrifennu ceisiadau am gyllid ymchwil allanol. 8. Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith. 9. Ymrwymiad i ddatblygiad proffesiynol parhaus.   **Meini Prawf Dymunol**   1. Profiad o ddadansoddi data am symudiadau anifeiliaid ac, yn ddelfrydol, dadansoddiad data telemetreg acwstig. 2. Profiad o ecoleg pysgod a physgodfeydd a gwybodaeth amdanynt. 3. Profiad o weithio gydag asiantaethau cyhoeddus a rhanddeiliaid, yn enwedig ym maes pysgodfeydd ac ynni morol. 4. Tystiolaeth o'r gallu i ysgrifennu papurau i'w cyhoeddi, paratoi ceisiadau am gyllid ymchwil a chynrychioli'r grŵp ymchwil mewn cyfarfodydd. 5. Profiad o oruchwylio prosiectau myfyrwyr israddedig neu ôl-raddedig. |
| **Lefel Iaith Gymraeg** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: Dr Dave Clarke [D.R.K.Clarke@abertawe.ac.uk](mailto:D.R.K.Clarke@Swansea.ac.uk)  Dyddiad llunio’r rhestr fer: 05/03/2025  Dyddiad y cyfweliad: 12/03/2025 |

  